Kaio (aita santua)

Kaio (Salona, ?-Erroma, 296ko apirilak 22) Eliza Katolikoko 28. aita santua izan zen 283 eta 296 bitartean.

Diokleziano erromatar enperadorearen iloba, senidetasun harreman horrek Erromara enperadorearen babespean joatea ahalbidetu zion; hor, tradizioak dioenez, anaia San Gabino eta haren emazte Santa Susana erromatar birjinarenaren ondoan zegoen etxe batean bizi izan zen.

Bere aitasantualdia jazarpenik gabeko garai batean izan zela profitatuz, Kaiok bere ahaleginak Elizaren erakundeak zehazten eman zituen, eta horrela, Alexandria eta Antiokiako eskolak bultzatu zituen. Era berean, ostiario, irakurle, akolito, exorzista, azpidiakono, diakono eta apaiz mailak gainditu gabe inor ezin zela apezpiku izan ezarri zuen.

Kristauek jasandako azken jazarpenaren aurretik hil zen. San Kaio martiri hil ez zen arren, badirudi etsaitasun larriak jasan zituela erromatar ofizialen partetik, ziur aski enperadorearekin zuen senidetasun harremanaren ondorioz.

 Erreferentziak 

Kategoria:Aita santuak
Kategoria:Santuak
Kategoria:Erromatar Inperioko biografiak